Vragmotor tref Lamborghini(Foto: Rusa/Facebook) ŉ Wit Lamborghini Gallardo is beskadig toe ŉ vragmotor Saterdag op die R102 naby Phoenix in KwaZulu-Natal die motor getref het. Lede van Reaction Unit South Africa (Rusa) is omstreeks 11:00 na die toneel ontbied deur verbygangers. “Die Lamborghini Gallardo het in die noodbaan aan die regterkant van die pad gestaan. ŉ Vragmotor, wat langs die motor gery het, het skielik van baan verwissel en die motor getref.” Geen beserings is aangemeld nie.